රට පුරා භීෂණයක් පතුරමින් පාතාල කල්ලි අතර හටගත් ගැටුම් නිසා පසුගිය කාලය තුළ මිනිස් ඝාතන හා වෙඩිතැබීම් රැසක් අසන්නට දකින්නට ලැබිණ. මෙම සිදුවීම් මධුෂ්ගේ ගෝලයින්, මධුෂ්ගේ මිතුරා වන අංගොඩ ලොක්කාගේ ගෝලයින් හා මධුෂ්ගේ හතුරන් අතර ගැටුම්වල ප්‍රතිඵල බව පොලිස් පරීක්ෂණවලින් තහවුරු වී තිබේ. මෙම ගැටුම් නිසා වඩාත්ම උණුසුම් වූයේ කොළඹ මරදාන අලුත්කඩේ ප්‍රදේශ හා කඩුවෙල, මාළබේ, අතුරුගිරිය ප්‍රදේශයන්ය. රිස්වාන්ගේ ජීවිතය වෙනුවට කොස් මල්ලීගේ හිස ඉල්ලූ මධුෂ් ඒ අරමුණ සිය ගෝලයින් ලවා ඉටුකරවා ගත්තේය. සමයංගේ ගෝලයෙක් මෙන්ම කොස් මල්ලීගේ සමීපතමයෙක් වන තලගලගේ නිමල්සිරි නොහොත් පොඩි සුදු ඝාතනයට ලක්වෙන්නේ පසුගිය මාර්තු 19 වැනිදා අතුරුගිරිය ගල්වරුසාව පාරේදීය. යතුරුපැදියකින් පැමිණි දෙදෙනකු වෙඩි තබා පලාගොස් තිබිණ. එදිනම අලුයම 2.30ට පමණ තලංගම, බටපොත, විමලතිස්ස මාවතේ කුලී නිවසක සිටි යුවළකට වෙඩි තබා එක් පුද්ගලයෙක් මියගොස් ඔහුගේ බිරිඳ බරපතළ තුවාල ලබා රෝහල්ගත කරනු ලැබිණ. මෙම සිදුවීමෙන් මියගියේ වර්ණකුලසූරියගේ ක්‍රිස්ටින් ප්‍රනාන්දු නමැති පනස් එක් හැවිරිදි පුද්ගලයෙකි. මෙම වෙඩි තැබීම එම නිවසේම පිටුපසට වන්නට තිබූ ඇනෙක්සියෙ පදිංචිව සිටි සමයංගේ ගෝලයෙක් හා ඔහුගේ බිරිඳ ඉලක්ක කරගෙන සිදුකළ එකක් බව පොලිසියට සැකයක් ඇති වී තිබිණ.
තලගලගේ නිමල්සිරි හදුන්වන තව නාමයක් නම් කරන්න.
පොඩි සුදු